Hökmdarın taleyi (film, 2008)

Hökmdarın taleyi — Film Azərbaycan tarixinin ən mürəkkəb və çətin dövrünü əhatə edir. Ekran əsərinin dövlətçilik tariximizin qapalı məqamlarının öyrənilməsində xüsusi əhəmiyyət kəsb edir. Böyük dramaturq İlyas Əfəndiyevin "Hökmdar və qızı" faciəli pyesinin motivləri əsasında çəkilən filmin ssenari müəllifi yazıçı-dramaturq Elçin Əfəndiyevdir."Hansı vəzifədə olmasından asılı olmayaraq, Elçin ilk növbədə yazıçıdır": [Xalq yazıçısının ssenarisi əsasında çəkilən, "Hökmdarın taleyi" filmi ilə əlaqədar müsahibə] //Paritet.- 2008.- 13–14 may.- S. 6; Palitra.- 2008.- 13 may.- S. 6; Təzadlar.- 2008.- 13 may.- S. 10; Şərq.- 2008.- 13 may.- S. 14. "Hökmdar və qızı" filminin musiqisi Polad Bülbüloğluna məxsusdur.Açığını deyim ki…: Polad Bülbüloğlu: "böyük filmlərə musiqi yazmaqdan çəkinirəm": [Xalq artistinin "Hökmdarın taleyi" filminə musiqi yazmağı ilə əlaqədar müsahibə] //Mərkəz.- 2008.- 9 may.- S. 15. Mürəkkəb və çətin süjetə malik olan gərgin dramatizmi ilə fərqlənən film Şəkidə lentə alınmışdır.

 Məzmun 
Film hökmdarın siyasi meydanda tənhalığı haqqındadır və bu problem dövlətçilik problemidir. Siyasəti ilə onun ətrafının razılaşmaması sonda İbrahimxəlil xanın (Fəxrəddin Manafov) tək qalmasına və sonda qətlinə gətirib çıxarır. Bu film Azərbaycanın o vaxtkı xanlıqlarının əmin-amanlıqda yaşaması üçün birləşib bir dövlət yaratmamasından və Azərbaycan torpaqlarının Rusiya və İran kimi iki nəhəng imperiya tərəfindən zəbt edilməsindən bəhs edir. Filmin ssenarisi tarixi hadisələr üzərində qurulmuşdur.Hacızadə A. "Hökmdarın taleyi" filminin Moskvada və Sankt-Peterburqda təqdimatı uğurla keçmişdir: [Elçinin ssenarisi üzrə rejissorlar Ramiz Fətəliyev və Dilşad Fatxulinin çəkdikləri eyni adlı film] //Azərbaycan.- 2008.- 30 may.- S. 7.

 Film haqqında 
 Filmin çəkilişi Azərbaycan Nazirlər Kabinetinin 8 iyun 2004-cü il tarixli sərəncamına əsasən, Azərbaycan Mədəniyyət Nazirliyinə dövlət sifarişi verilib.Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 381.
 Babək prospektində böyük sahəli bir anbarın içində pavilyon qurulmuş, o pavilyonda İbrahim xanın evini, İran şahının sarayını quraşdırmışlar. Minlərlə kostyum tikilmiş, eskiz əsasında həmin dövrün dəbinə uyğun bu kostyumlar üçün İrandan parçalar gətizdirilmişdir. İran qoşunlarının, rus qoşunlarının, Azərbaycan qoşunlarının ifaçılarının hər biri üçün ayrıca forma tikilmiş, həmin dövrün silahları, toplar, mərmilər, tüfənglər və s. zavodlarda sifariş olunmuşdur. Otuzdan çox müəssisə bu film üçün işləmişdir.
 Filmin hazırlıq dövrunə 2005-ci ilin avqust ayından, çəkilişlərinə 2006-cı ilin iyun ayından başlanılmışdır.
 Azərbaycan dilində kiçik rollar Bakıda, əsas rollar isə "Mosfilm"in nəzdində fəaliyyət göstərən "Ton studio"da səsləndirilmişdir.
 Film Azərbaycanda bu günə kimi istifadə edilməyən dolbi 1/5 sistemində səsləndirilmişdir.
 Bütün texniki avadanlıqlar, eləcə də işıq və səs avadanlıqları Moskvadan gətirilmişdir.
 Son çəkiliş günü 2006-cı ilin 3 oktyabrında olmuş və 2007-ci il avqustun 1-ə qədər montaj işi getmişdir.
 Çəkilişlər bitdikdən sonra filmin kütləvi səhnələrində istifadə olunan geyimlər, silah və toplar "A. S. V. A. Profi Studiya XXI" Prodüser Mərkəzinin Azərbaycan Respublikası Mədəniyyət və Turizm Nazirliyi ilə bağlanmış müqaviləyə əsasən, həmin müddətdə lentə alınan "Cavad xan" filminə verilmişdir.
 Filmin çəkilişlərində Şəki Dövlət Dram Teatrından aktyorlar da cəlb edilmişdir.
 Filmdə aktyorları müəllifin razılığı ilə Fəxrəddin Manafovla Vaqif Əsədullayev təsdiq edib. Eyni zamanda Fəxrəddin Manafov filmdə aktyorlarla işləyib. Daha sonra isə bu işə Ramiz Fətəliyev və Dilşad Fatxulin cəlb olunub. Filmdəki müəyyən dövr Ramiz Fətəliyevlə birgə işlənib, ancaq yaradıcılıq fikirləri fərqli olduğundan ayrılmalı olublar. Filmi Fəxrəddin Manafov, Dilşad Fatxulin və Vaqif Əsədullayev birgə bitirib.
 Azərbaycan kino tarixində dövlət büdcəsindən indiyə qədər ən çox maliyyə ayrılan film budur: 1 milyon manat.
 Film İlyas Əfəndiyevin "Hökmdar və qızı" əsəri əsasında çəkilib.

 Filmin heyəti 

 Film üzərində işləyənlər 
 Əsərin müəllifi: İlyas Əfəndiyev
 Ssenari müəllifi: Elçin
 Prodüser: Vaqif Əsədullayev
 Quruluşçu rejissorlar: Ramiz Fətəliyev, Dilşad Fatxulin
 Quruluşçu operator: Dilşad Fatxulin
 Quruluşçu rəssam: Əziz Məmmədov
 Bəstəkar: Polad Bülbüloğlu
 Rejissor: Akif Rüstəmov
 Geyim rəssamı: Şahin Həsənli (rəssam)
 Montaj edən: Elşad Rəhimov
 Səs operatorları: Aleksandr Platoşin
 İcraçı prodüser: Elman Höcətoğlu
 Mətni oxuyan: Fuad Poladov

 Rollarda 
 Fəxrəddin Manafov — İbrahimxəlil xan
 Günəş Əliyeva — Ağabəyim ağa
 Pərviz Məmmədrzayev — Fətəli şah Qacar
 İlya Şakunov — rus çarı I Aleksandr
 Aleksandr Qalibin — knyaz Sisianov
 Aleksandr Şarovski — General Knorring
 Fuad Osmanov — erməni
 Rafiq Əliyev (II) — Vanya Yüzbaşı
 Sənubər İsgəndərli — Tuba xanım
 Məmməd Səfa — Əmiraslan xan
 Kamran Yunis — Əbülfət ağa
 Vidadi Əliyev — erməni
 Aysu Əfəndiyeva — Cavad xanın qızı
 Yuri Baliyev — Portnyagin
 Mehriban Zəki — Cavad xanın arvadı
 Manaf Dadaşov — İsrafil bəy
 Muxtar İbadov — Hüseyn xan
 Leyli Hüseynli — Gövhər ağa
 Əli Cəfərov — Saday bəy
 Daniil Spivakovski — mayor Lisaneviç
 Saydo Qurbanov — Mir Mövsüm Ağa
 Vidadi Həsənov — Cavad xan
 Ramil Zeynalov — Cavad xanın oğlu
 Xəyal Abbaszadə
 Xanlar Qasımzadə — Kəlbəli xan
 Şahmar Qəribli — Məmməd xan
 Kazım Abdullayev — Pirqulu xan
 Elşən Rüstəmov — Sisianovun tərcüməçisi

 Filmi səsləndirənlər 
 Elşən Rüstəmov – Saday bəy (Əli Cəfərov) (titrlərdə yoxdur)
 Azad Şükürov — Kəlbəli xan (Xanlar Qasımzadə) (titrlərdə yoxdur)
 Ruslan Nəsirov — İsrafil bəy (Manaf Dadaşov) (titrlərdə yoxdur)
 Kazım Abdullayev — Hüseyn xan (Muxtar İbadov) (titrlərdə yoxdur)
 Rafael Dadaşov — Mir Mövsüm ağa (Saydo Qurbanov) (titrlərdə yoxdur)
 İlham Əsgərov — Cavad xan (Vidadi Həsənov) (titrlərdə yoxdur)
 Sabir Məmmədov — Məmməd xan (Şahmar Qəribli) (titrlərdə yoxdur)

 Sponsor 
 Azərbaycan Respublikası Mədəniyyət və Turizm Nazirliyi

 Çəkilişə köməklik edən qurum 
 Azərbaycan Respublikası Nazirlər Kabineti
 Azərbaycan Respublikası Müdafiə Nazirliyi
 Azərbaycan Respublikası Maliyyə Nazirliyi
 Azərbaycan Respublikası Mədəniyyət və Turizm Nazirliyi

 Çəkilişə kömək edənlər 
 Elçin
 Əbülfəs Qarayev

 İstinadlar 

 Mənbə 
 "Hökmdarın taleyi" filmi haqqında //"Cinema News" jurnalı.- 2008.- iyun.- səh. 9.

 Həmçinin bax 
Azərbaycan filmlərinin siyahısı

 Xarici keçid 
Filmi izlə

Kateqoriya:İbrahimxəlil xan haqqında filmlər
Kateqoriya:2008-ci ilin filmləri
Kateqoriya:Azərbaycanca filmlər
Kateqoriya:Döyüş filmləri
Kateqoriya:Dram filmləri
Kateqoriya:Bioqrafik filmlər
Kateqoriya:Müharibə filmləri
Kateqoriya:Tarixi filmlər
Kateqoriya:Şəkidə çəkilən filmlər
Kateqoriya:Azərbaycan xanlıqları dövrünə aid filmlər
Kateqoriya:XIX əsr haqqında tarixi filmlər
Kateqoriya:Ermənicə filmlər
Kateqoriya:Farsca filmlər
Kateqoriya:Fransızca filmlər